Projekts

# **LATVIJAS REPUBLIKAS MINISTRU KABINETS**

2016.gada\_\_\_. \_\_\_\_\_\_\_ Noteikumi Nr.\_\_

Rīgā (prot. Nr.\_\_ \_\_.§)

Noteikumi par reģistrāciju un identifikāciju muitas jomā

Izdoti saskaņā ar

Muitas likuma 6.panta pirmo punktu

**I. Vispārīgie jautājumi**

1. Noteikumi nosaka kārtību:

1.1. kādā piešķir Komisijas 2015.gada 28.jūlija Deleģētās regulas (ES) 2015/2446, ar ko papildina Eiropas Parlamenta un Padomes Regulu (ES) Nr. 952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem (turpmāk – Regula Nr.2015/2446) 1.panta 18.punktā paredzēto reģistrācijas un identifikācijas numuru (turpmāk – *EORI* numurs);

1.2. kādā saskaņā ar Komisijas 2015.gada 24.novembra Īstenošanas regulas (ES) 2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr.952/2013, ar ko izveido Savienības Muitas kodeksu (turpmāk – Regula Nr.2015/2447) 7.panta 1.punkta otro daļu veic izmaiņas Regulas Nr.2015/2446 3.panta pirmā daļā minētā *EORI* ieraksta datos;

1.3. kādā piešķir pagaidu numuru;

1.4. kādā veido *EORI* numura un pagaidu numura struktūru.

2. Valsts ieņēmumu dienests *EORI* numuru piešķir un izmaiņas *EORI* ieraksta datos veic saskaņā ar Eiropas Parlamenta un Padomes 2013.gada 9.oktobra Regulā (ES) Nr*.*952/2013, ar ko izveido Savienības Muitas kodeksu (turpmāk – Regula Nr.952/2013), Regulā Nr.2015/2446, Regulā Nr.2015/2447 un Komisijas 2015.gada 17.decembra Deleģētā regulā (ES) Nr.2016/341, ar ko papildina Eiropas Parlamenta un Padomes Regulu (ES) Nr. 952/2013 attiecībā uz pārejas noteikumiem, kurus paredz attiecībā uz konkrētiem Savienības Muitas Kodeksa noteikumiem, ja attiecīgās elektroniskās sistēmas vēl nedarbojas, un groza Komisijas Deleģēto regulu (ES) 2015/2446 (turpmāk – Regula Nr.2016/341) personu reģistrēšanai muitas jomā paredzētajiem nosacījumiem.

3. Pagaidu numuru saskaņā ar Regulas Nr.952/2013 9.panta 3.punkta pirmo daļu un Regulas Nr.2015/2446 6.panta 2.punktu piešķir:

3.1. fiziskām personām muitas deklarāciju iesniegšanai Regulas Nr.2015/2446 6.panta 2.punktā noteiktajos gadījumos, ja reģistrācija Regulas Nr.2015/2447 7.panta 1.punkta pirmajā daļā minētajā elektroniskajā sistēmā (turpmāk – *EORI* sistēmā) nav nepieciešama;

3.2. šo noteikumu 6.punktā minētajām personām, ja *EORI* sistēmas tehniskās funkcionalitātes dēļ nav iespējams piešķirt *EORI* numuru.

4. Valsts ieņēmumu dienests savā tīmekļa vietnē publicē informāciju par struktūrvienībām, kuras piešķir *EORI* numuru, veic izmaiņas *EORI* ieraksta datos un piešķir pagaidu numuru.

5. *EORI* numura pieprasījumu, pagaidu numura pieprasījumu un *EORI* ieraksta datu izmaiņu pieprasījumu, informāciju un dokumentus, kas attiecas uz minētajiem pieprasījumiem, persona iesniedz Valsts ieņēmumu dienesta elektroniskās deklarēšanas sistēmā, vai elektroniska dokumenta veidā vai papīra formā, ja iesnieguma iesniegšanas brīdī Valsts ieņēmumu dienesta Elektroniskās deklarēšanas sistēma nedarbojas.

**II. *EORI* numura piešķiršana**

6. *EORI* numuru saskaņā ar Regulas Nr.952/2013 9.panta 1. un 2.punktu, Regulas Nr.2015/2446 6.panta 1.punktu un Regulas Nr.2015/2447 7.panta 2.punktu piešķir:

6.1. Latvijas Republikā reģistrētām juridiskām personām un individuālajiem komersantiem;

6.2. ārpus Savienības reģistrētām juridiskām personām;

6.3. fiziskām personām, kuras veic darījumdarbību.

7. Juridiskas personas un individuālie komersanti *EORI* numura pieprasījumā norāda pieprasījuma datumu un ziņas, kas saskaņā ar Regulas Nr.2015/2446 3.pantu paredzētas Regulas Nr.2016/341 9.pielikuma E papildinājuma 2., 3., 4., 8., 9., 10. un 12.punktā, kā arī sniedz apliecinājumu, ka *EORI* numurs nav saņemts iepriekš. Papildus *EORI* numura pieprasījumā norāda lēmuma (atbildes) paziņošanas veidu.

8. Fiziskas personas, kuras nav individuālie komersanti, *EORI* numura pieprasījumā norāda pieprasījuma datumu un ziņas, kas saskaņā ar Regulas Nr.2015/2446 3.pantu paredzētas Regulas Nr.2016/341 9.pielikuma E papildinājuma 2., 3., 4., 6., 8., 9. un 12.punktā, kā arī sniedz apliecinājumu, ka *EORI* numurs nav saņemts iepriekš. Papildus *EORI* numura pieprasījumā norāda lēmuma (atbildes) paziņošanas veidu.

9. Ārpus Savienības reģistrēta juridiskā persona *EORI* numura pieprasījumā papildus norāda savu attiecīgās valsts uzņēmumu reģistra identifikācijas numuru.

10. Ārpus Savienības reģistrēta fiziskā persona *EORI* numura pieprasījumā papildus norāda sava personas apliecinošā dokumenta identifikācijas numuru.

11. Valsts ieņēmumu dienests pēc *EORI* numura pieprasījuma saņemšanas piecu darbdienu laikā, izņemot šo noteikumu 3.2.apakšpunktā noteiktos gadījumus, piešķir *EORI* numuru, personai *EORI* sistēmā saskaņā ar Regulas Nr.2015/2446 3.pantu izveidojot *EORI* ierakstu, ja ir izpildīti šajā sadaļā noteiktie personas veidam atbilstoši *EORI* numura piešķiršanas nosacījumi, vai atsaka piešķirt *EORI* numuru, ja nav izpildīti šajā sadaļā attiecīgajam personas veidam noteiktie *EORI* numura piešķiršanas nosacījumi vai ja personai jau ir piešķirts *EORI* numurs. Šo noteikumu 3.2.apakšpunktā noteiktajos gadījumos uz *EORI* numura pieprasījuma pamata *EORI* numuru piešķir piecu darbdienu laikā pēc *EORI* sistēmas tehniskās funkcionalitātes atjaunošanas.

**III. Izmaiņas *EORI* ieraksta datos**

12. Ja ir mainījusies informācija, ko persona, saskaņā ar Regulas Nr.2016/341 9.pielikuma E papildinājumu, sniedza *EORI* numura piešķiršanai, persona par attiecīgajām izmaiņām 30 dienu laikā paziņo Valsts ieņēmumu dienestam.

13. *EORI* ieraksta datu izmaiņu pieprasījumā norāda personas nosaukumu (juridiska persona) vai vārdu un uzvārdu (fiziska persona) un tās *EORI* numuru, kā arī ziņas par nepieciešamajām izmaiņām *EORI* ieraksta datos. Papildus *EORI* ieraksta datu izmaiņu pieprasījumā norāda lēmuma (atbildes) paziņošanas veidu.

14. Valsts ieņēmumu dienests pēc *EORI* ieraksta datu izmaiņu pieprasījuma saņemšanas desmit darbdienu laikā izdara nepieciešamās izmaiņas *EORI* ieraksta datos, ja ir izpildīti šo noteikumu 13.punktā noteiktie nosacījumi, vai atsaka izdarīt pieprasītās izmaiņas, ja nav izpildīti šo noteikumu 13.punktā noteiktie nosacījumi.

**IV. Pagaidu numura piešķiršana un derīguma termiņš**

15. Latvijas Republikā reģistrētajām fiziskajām personām pagaidu numuru piešķir Valsts ieņēmumu dienesta Elektroniskās deklarēšanas sistēmas Muitas informācijas sistēmā automātiski bez pagaidu numura pieprasījuma:

15.1. kad šī persona personīgi iesniedz muitas deklarāciju, neizmantojot Regulas Nr.952/2013 18.pantā noteikto pārstāvību muitā;

15.2. kad šīs personas vietā muitas deklarāciju iesniedz saskaņā ar Regulas Nr.952/2013 18.pantu iecelts pārstāvis.

16. Ārpus Savienības vai citā Savienības dalībvalstī reģistrētā fiziskā persona pagaidu numura pieprasījumā norāda pieprasījuma datumu, personas vārdu un uzvārdu, personas dzīvesvietas adresi, dzimšanas datumu, personas apliecinošā dokumenta nosaukumu un tā numuru, kā arī sniedz apliecinājumu, ka personai nav *EORI* numura un pagaidu numura, kura derīguma termiņš vēl nav izbeidzies. Papildus norāda lēmuma (atbildes) paziņošanas veidu.

17. Valsts ieņēmumu dienests pēc pagaidu numura pieprasījuma saņemšanas piecu darbdienu laikā piešķir pagaidu numuru, ja ir izpildīti šo noteikumu 16.punktā noteiktie nosacījumi, izņemot šo noteikumu 3.2.apakšpunktā noteiktos gadījumus, vai atsaka piešķirt pagaidu numuru, ja nav izpildīti šo noteikumu 16.punktā noteiktie pagaidu numura piešķiršanas nosacījumi. Šo noteikumu 3.2.apakšpunktā noteiktajos gadījumos, pagaidu numuru piešķir, ja ir izpildīti šo noteikumu 2.sadaļā noteiktie personas veidam atbilstoši *EORI* numura piešķiršanas nosacījumi, vai atsaka piešķirt pagaidu numuru, ja nav izpildīti šo noteikumu 2.sadaļā attiecīgajam personas veidam noteiktie *EORI* numura piešķiršanas nosacījumi vai ja personai jau ir piešķirts *EORI* numurs.

18. Pagaidu numura derīguma termiņš ir 30 dienas.

**V. *EORI* numura un pagaidu numura struktūra**

19. Saskaņā ar Regulas 2016/341 9.pielikuma D.1 papildinājuma “Veidlapās izmantojamie kodi” II sadaļas 2.ailē “Nosūtītājs/eksportētājs” noteikto, *EORI* numura pirmā daļa “Numura piešķīrējas dalībvalsts identifikators” ir Latvijas Republikas *ISO* divu burtu kods “LV”.

20. Saskaņā ar Regulas 2016/341 9.pielikuma D.1 papildinājuma “Veidlapās izmantojamie kodi” II sadaļas 2.ailē “Nosūtītājs/eksportētājs” noteikto, *EORI* numura otrā daļa “Unikālais identifikators dalībvalstī”:

20.1. Latvijas Republikā reģistrētajai fiziskajai personai ir *EORI* numura pieteicēja personas kods (izmanto 11 zīmju ciparu kombināciju bez domu zīmes un bez atstarpēm);

20.2. Latvijas Republikā reģistrētajai juridiskajai personai ir *EORI* numura pieteicēja nodokļu maksātāja reģistrācijas kods (izmanto 11 zīmju ciparu kombināciju bez atstarpēm). Ja *EORI* numura pieteicējs nav reģistrēts kā nodokļu maksātājs, tad Uzņēmuma reģistra reģistrācijas numurs (izmanto 9 zīmju ciparu kombināciju bez atstarpēm);

20.3. ārpus Savienības reģistrētajai fiziskajai personai ir Latvijas Republikā *EORI* numura pieteicējam izveidots identifikators, kuru veido burtu un ciparu kombinācija bez domu zīmēm un bez atstarpēm, ar kopējo garumu līdz 15 zīmēm. Šajā identifikatorā:

20.3.1. pirmās divas zīmes ir attiecīgās ārpus Savienības valsts *ISO* divu burtu kods;

20.3.2. secīgi nākamās zīmes, sākot ar trešo, ir personas apliecinošā dokumenta identifikācijas numura pēdējās 13 zīmes. Ja šajā identifikācijas numurā ir mazāk nekā 13 zīmes, izmanto konkrētajā gadījumā esošo zīmju skaitu;

20.4. ārpus Savienības reģistrētajai juridiskajai personai ir Latvijas Republikā *EORI* numura pieteicējam izveidots identifikators, kuru veido burtu un ciparu kombinācija bez domu zīmēm un bez atstarpēm, ar maksimālo garumu līdz 15 zīmēm. Šajā identifikatorā:

20.4.1. pirmās divas zīmes ir attiecīgās ārpus Savienības valsts *ISO* divu burtu kods;

20.4.2. secīgi nākamās zīmes, sākot ar trešo, ir juridiskās personas attiecīgās valsts uzņēmumu reģistra identifikācijas numura pēdējās 13 zīmes. Ja šajā identifikācijas numurā ir mazāk nekā 13 zīmes, izmanto konkrētajā gadījumā esošo zīmju skaitu.

21. Pagaidu numura struktūra atbilst Regulas 2016/341 9.pielikuma D.1 papildinājuma “Veidlapās izmantojamie kodi” II sadaļas 2.ailē “Nosūtītājs/eksportētājs” noteiktajai *EORI* numura struktūrai, ievērojot šo noteikumu V sadaļā noteiktos nosacījumus.

**VI. Noslēguma jautājums**

22. Atzīt par spēku zaudējušiem Ministru kabineta 2010.gada 6.aprīļa noteikumus Nr.333 “[Noteikumi par vienotu Eiropas Savienības komersanta reģistrācijas un identifikācijas numuru](http://www.likumi.lv/doc.php?id=193853)” (Latvijas Vēstnesis, 2010, 57.nr.).

Ministru prezidents M.Kučinskis

Finanšu ministre **D.Reizniece-Ozola**